 Wasiirka arrimaha dibada dalka Kenya Kolonzo Musyoka ayaa asagu waxaa uu labo goor kulan la yeeshay hogaamiyaashaas ku dhawaaqay inuu shirkii Soomaalida uga socday dalka Kenya burburay, ayna Soomaaliya dib ugu laabanayaan, xubno ka qaybgalay kulankii dhexmaray Wasiirka arrimaha dibada iyo hogaamiyaashaas ayaa waxaa ay ii sheegeen in uu Wasiirku ka codsaday hogaamiyaashaas in ay joogaan, asagana siiyaan waqti uu ku arko dhinacyada kale si loo helo xal dhexe oo looga gudbo ismariwaaga soo wajahay shirka, balse sida uu ii shegay kaqayb-galahaas waxaa ay madaxdaas hor-dhigeen Wasiirka arrimaha dibada labo shardi oo ay ku xireen joojinta safarkooda iyo kabixida ay shirka ka baxayaan, shardiga koowaad ayaa waxaa uu ahaa in uu Wasiirku ku dhawaaqo in aan waxba ka jirin goaankii lagu ansixiyay Axdiga KMG ah iyo inuu shaqadda ka Eryo danjire Kipligat oo ay ku eedeeyeen inuu masuul ka ahaa waxa dhacay. 